Vendsyssel Håndbold har fyret cheftræner Morten Arvidsson med kun tre kampe tilbage af sæsonen.

I begyndelsen af marts blev det meldt ud, at Vendsyssel Håndbold skulle have en ny træner fra næste sæson. Nu trækker 1. divisionsklubbens ledelse den udmelding tilbage. Holdets cheftræner Morten Arvidsson er nemlig blevet fyret med øjeblikkelig virkning. - Vi har vurderet, at der skal ny energi til de resterende kampe i denne sæson, hvor målet selvfølgelig er at spille 1. division i næste sæson. Vi takker Morten for hans indsats og ønsker ham held og lykke i fremtiden, lyder det fra direktør Jan Hansen i en pressemeddelelse. Vendsyssel tabte lørdag en kamp til Lyngby, som kostede Morten Arvidsson sit job som cheftræner. Bo Østergaard vikarierede som cheftræner i november og december 2015 med stor succes. Derfor har han også overtaget ansvaret for holdet fra mandag morgen.